May 25,2016
ఎయిర్‌టెల్‌ చేతికి వీడియోకాన్‌ స్పెక్ట్రమ్‌
ముంబయి: దేశీయ టెలికాం రంగంలో ఎయిర్‌టెల్‌ సంస్థ తన విస్తృతిని అంతకంతకు పెంచుకొంటోంది. తాజాగా ఆ సంస్థ ఆరు సర్కిళ్లలో వీడియాకాన్‌ సంస్థకు చెందిన 1800 మెగాహెర్జ్‌ల స్పెక్ట్రమ్‌ను చేజిక్కించుకుంది. దాదాపు రూ.4428 కోట్ల మేర నగదును చెల్లించి వీడియోకాన్‌ స్పెక్ట్రమ్‌ను వాడకొనేందుకు వీలుగా ఒక నిర్ధిష్ట ఒప్పందాన్ని కుదుర్చుకున్నట్లుగా ఎయిర్‌టెల్‌ ప్రకటించింది. రెండు సర్కిళ్లలో స్పెక్ట్రమ్‌ను కొనుగోలు చేసేందుకు ఐడియా సంస్థ రూ.3,300 కోట్లను చెల్లించేందుకు తొలత ముందుకు వచ్చింది. అయితే ఆ తరువాత ఈ ప్రతిపాదన నుంచి వెనక్కి తగ్గింది. ఇది జరిగిన మరుసటి రోజే ఎయిర్‌టెల్‌ సంస్థ వీడియోకాన్‌ వాయు తరంగాలను కొనుగోలు చేయడం విశేషం. తాజా ఒప్పందంతో బిహార్‌, హర్యానా, మధ్యప్రదేశ్‌, యూపీ (తూర్పు), యూపీ (పశ్చిమ), గుజరాత్‌ సర్కిళ్ల ఎయిర్‌టెల్‌ తన సేవలను మరింత విస్తృత పరిచేందుకు వెసులుబాటు కలుగనుంది.
మీ స్నేహితులకు రికమెండ్ చెయ్యండి